text: КЗК: Няма монопол на пазара на горивата, цените са сред най-ниските в ЕС | Бизнес.dir.bg
  19:24 | 07.07.22
  КЗК: Няма монопол на пазара на горивата, цените са сред най-ниските в ЕС
  "Поскъпването на горивата се обяснява с обективни критерии", заявяват от регулатора
  11:20 | 12 март 2019 | Редактор : Красимир Тодоров 113 3680 Снимка: Pixabay.com
  На пазара на горива в България няма сериозни проблеми, които да налагат Комисията за защита на конкуренцията да налага санкции и да ограничава картелни споразумения. Това може да се прочете в последното решение на регулатора от 7 март 2019 година, публикувано на сайта му.
  Въпреки това заключение,у КЗК с половин уста констатира "конкурентни проблеми" и дори предлага мерки, с които те да се отстранят. Друг въпрос е, че тези предложения нямат задължителен характер и едва ли ще се изпълнят.
  Сред по-съществените заключения на КЗК е това за данъчните складове - от години се знае, че те се държат от монополист, което води до липса на конкурентен внос и евентуално натиск върху цените в полза на потребителите. Комисията посочва и причините за това - сложни административни процедури, значителни финансови инвестиции.
  Що се отнася до цените ан дребно, които предизвикаха протести и на практика принудиха КЗК да прави секторен анализ, то те се обясняват с "обективни критерии".
  Ето и съобщението на регулатора:
  С Решение № 313/07.03.2019г., Комисията за защита на конкуренцията прие секторен анализ на конкурентната среда на пазарите на производство и реализация на автомобилен бензин и дизелово автомобилно гориво. Според КЗК, липсата на достатъчен складов капацитет в данъчни складове и складове за задължителни запаси на горива, сложната административна процедура и значителните финансови инвестиции, свързани с изграждането на собствен склад, представляват в своята съвкупност висока бариера пред вносителите и производителите на горива.
  От извършения анализ на цените на дребно на бензин А-95 Н и дизелово автомобилно гориво за 2018г. в градове, разположени в различни географски региони на страната е видно, че увеличение на цените през 2018г. се наблюдава за кратък период и е осъществено постепенно, като характеристиките на пазара позволяват такова поведение да бъде обяснено като резултат от обективни критерии, свързани с конкурентна среда, разходи за дистрибуция, количество и обем на продажбите и търсенето и др. В допълнение, нетните цени на бензин Евро-95 и дизелово гориво в страната са едни от ниските в сравнение с останалите страни-членки на ЕС.
  1. Създаване на електронна платформа, чрез промени в нормативната уредба, от която в реално време вносителите на автомобилни горива да имат достъп до информация относно наличието на свободни вместимости в данъчните складове и складовете за съхранение на задължителни запаси. Една такава платформа ще бъде полезна, както за вносителите на горива, така и за контролните държавни органи, тъй като ще се даде ясна представа за реално свободните капацитети на складовете във всеки един момент и ще се позволи на контролните държавни органи да предприемат мерки в случай на недостиг на вместимости. Според КЗК, в най-добра позиция за поддържането и контрола на тази платформа, предвид дадените им правомощия от ЗАДС и ЗЗНН, биха били съответно Агенция Митници и Държавна агенция "Държавен резерв и военновременни запаси".
  3. Увеличаване на броя на данъчните складове в сектора, чрез изграждането на държавни данъчни складове, с цел повишаване на конкурентния натиск на нивото натърговията на едро и на дребно с горива, както и на ниво предлагане на услуги от складодържатели.
  4. Предприемането на мерки относно ускоряване на процедурата по лицензиране и регистрация на складодържатели за целите на ЗАДС и ЗЗНН.
  Предвид това, КЗК предлага да бъде сформирана работна група с представители от държавни органи, компетентни относно прилагането на нормативната уредба в сектора, в рамките на която да бъдат обсъдени тези предложения и в разумен срок да бъдат приети специфичните мерки за преодоляване на конкурентните проблеми, при съобразяване на законодателството на национално ниво и на законодателството на Европейския съюз.
  С Решението КЗК информира Министерство на финансите, Министерство на икономиката, Агенция "Митници", Държавна агенция "Държавен резерв и военновременни запаси" и Държавната агенция за метрологичен и технически надзор за необходимостта съобразно тяхната компетентност да предприемат подходящи нормативни и организационни мерки за подобряване на конкурентната среда на пазарите на производство и реализация на автомобилен бензин и дизелово автомобилно гориво.
  Комисията предоставя секторния анализ за ползване от Народното събрание и Министерски съвет при подготовката на стратегии, програми, планове за развитието на сектора и др.